ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
24 มิ.ย. 2559

สรุปภาวะตลาดภาคเช้า : ผลพลิกล็อคถล่มตลาด! – ความคาดหวังสูงก็ผิดหวังสูง เมื่อการปรับขึ้นในช่วงท้ายตลาดวานนี้แสดงถึงความเชื่อมั่นว่าผลโหวตอังกฤษจะยังอยู่ใน EU ต่อ แต่หลังจากเริ่มนับคะแนนตั้งแต่เช้ามืด เหตุการณ์กลับตาลปัตร เมื่อผลให้ออกจาก EU มีคะแนนนำ กดดัน SET เปิดกระโดดลงมาที่ 1410 จุด ก่อนสุดท้ายผลสรุป คือ พลิกล็อค โดยฉันทามติของชาว UK ต้องการออกจาก EU กดดัน SET หลุดต่ำกว่า 1400 จุด มาปิดตลาดที่ 1396.81 จุด -39.59 จุด หรือ -2.8% ด้วยมูลค่าซื้อขายที่ระดับ 5.1 หมื่นลบ. กลุ่มหลักปรับตัวลง โดยพลังงาน แบงก์ และ ICT ปิดลบ -4.0%, -3.0% และ -2.8% ตามลำดับ ด้านตลาดการเงินโลกเม็ดเงินไหลออกจากสินทรัพย์เสี่ยงสูงอย่างตลาดหุ้น ไปสู่สินทรัพย์ที่มีความเสี่ยงต่ำอย่างดอลลาร์สหรัฐ (น้ำมันดิบปรับตัวลง), เงินเยน, ตลาดพันธบัตร และทองคำ
กลยุทธ์ที่แนะนำ : ช่วงบ่าย: Don’t panic เพียงเลือกช็อปให้ถูกกลุ่ม และแบ่งเม็ดเงินในการเข้าซื้อ โดยอิง SET ที่แนวรับตามระดับต่างๆ ซึ่งเรากำหนดไว้กรณี Brexit ได้แก่ 1395-1400, 1375-1380 และ 1350-1360 จุด ส่วนช่วงบ่ายยังเป็น Sentiment ลบต่อ ตามตลาดหุ้นยุโรปที่กลับมาเปิดทำการ ส่วนกลุ่มที่เราชอบ คือ Domestic play และมีปัจจัยเด่นเฉพาะตัว ได้แก่ AP, ADVANC, BCH, CPALL, GLOBAL และ ROBINS ส่วนกลุ่มที่จะได้รับ Sentiment เชิงลบได้แก่ กลุ่มพลังงาน+ปิโตรเคมี (น้ำมันดิบปรับตัวลง), กลุ่มส่งออกอาหาร และอิเล็คทรอนิกส์ รวมถึงกลุ่มท่องเที่ยว
 